nvidia/miracl-vision huggingface dataset:
కృష్ణకాంత్

కృష్ణకాంత్ (28 ఫిబ్రవరి 1927 – 27 జూలై 2002) భారత ఉపరాష్ట్రపతి గాను, ఆంధ్రప్రదేశ్ గవర్నర్ గాను వివిధ ఉన్నత పదవులు నిర్వహించిన రాజకీయ నాయకుడు. కృష్ణకాంత్ రాజకీయ జీవితం లాహోర్‌లోవిద్యార్థిదశలో క్విట్ ఇండియా ఉద్యమంతో మొదలయింది. యువకునిగా భారత స్వాతంత్ర్య సమరంలో పాల్గొని తర్వాత రాజకీయాలలో ప్రవేశించాడు. ఇందిరా గాంధీ హయాంలో భారత జాతీయ కాంగ్రెస్‌లో ప్రవేశించి యంగ్ టర్క్ బ్రిగేడ్ లో పాల్గొన్నాడు. భారత పార్లమెంట్ లోను కాంగ్రెస్‌లో వివిధ పదవులు నిర్వహించి తర్వాత కాలంలో జనతా పార్టీ, జనతా దళ్లో చేరారు. అతను ఇన్‌స్టిట్యూట్ ఫర్ డిఫెన్స్ స్టడీస్ అండ్ అనాలిసెస్‌లో చాలా సంవత్సరాలు ఎగ్జిక్యూటివ్ కౌన్సిల్ సభ్యుడు. కృష్ణకాంత్ పౌరహక్కుల సంఘానికి వ్యవస్థాపక జనరల్ సెక్రటరీగా జయప్రకాష్ నారాయణ్ ప్రెసిడెంట్ గా 1976లో పనిచేశారు. అత్యవసర పరిస్థితిని ఎదిరించినందుకు 1975లో భారత జాతీయ కాంగ్రెసు నుండి బహిష్కరించబడ్డాడు. అతను తరువాత జనతా పార్టీలో చేరాడు 1977లో చండీగఢ్ లోక్‌సభ నియోజకవర్గానికి పోటీ చేశాడు. 1980 సంవత్సరం వరకు లోక్‌సభ సభ్యునిగా పనిచేశారు. ఇతడు రైల్వే రిజర్వేషన్స్, బుకింగ్స్ కమిటీకి ఛైర్మన్ గా 1972 -1976 ల మధ్య పనిచేశాడు. మధులిమాయెతో కలిసి 1979లో మొరార్జీ దేశాయి ప్రభుత్వాన్ని పడగొట్టడంలో కీలక పాత్ర పోషించాడు
దిండి నది

డిండి నది(దుందుభి నది) (River Dindi) మహబూబ్ నగర్, నాగర్ కర్నూల్, నల్గొండ జిల్లాలలో ప్రవహించే నది. ఇది కృష్ణానదికి ఉపనది. డిండి నది మహబూబ్ నగర్ జిల్లా పురుసంపల్లి కొండలలో జన్మిస్తుంది. ఈ నదిపై నల్గొండ జిల్లాలో డిండి రిజర్వాయర్ నిర్మించబడింది. నాగర్ కర్నూల్ , నల్గొండ జిల్లాల సరిహద్దు గుండా నల్లమల అడవులలో ప్రవహించి నాగార్జునసాగర్లో కలుస్తుంది. డిండి నదిని దుందుభి నది అని కూడా పిలుస్తారు. దుందుభీ తీరాన మహబూబ్ నగర్ జిల్లాలో ఉన్న అతిప్రాచీన క్షేత్రం మామిళ్ళపల్లిని దుందుభీక్షేత్రంగా వ్యవహరిస్తారు. జడ్చర్ల మండలంలో దుందుభీ తీరాన ప్రాచీనమైన పరు శవేదీశ్వరాలయం ఉంది. ఈ క్షేత్ర సమీపంలో ప్రవహించే దుందుభిని వర్ణిస్తూ ప్రముఖ రచయిత గంగాపురం హనుమచ్ఛర్మ "దుందుభి" కావ్యాన్ని రచించాడు. దీనికి 'డిండి' అని వ్యవహార నామం. ఈ నది ప్రస్తావన స్కాంద పురాణంలోని శ్రీశైల ఖండంలో గిరి ప్రదక్షిణ కల్పంలో ఉంది. ఈ నదీ తీరంలో దుందుభీశ్వరుడు వెలసినందు వల్ల "దుందుభి" అనే పేరు వచ్చింది
చాముండేశ్వరి దేవాలయం, మైసూరు

చాముండేశ్వరి దేవాలయం కర్నాటక రాష్ట్రంలోని మైసూరు జిల్లా లోని మైసూరులో మైసూరు ప్యాలెస్కు 13 కిలోమీటర్ల దూరంలో చాముండేశ్వరి కొండపై ఉంది. దుష్టులకు భయాన్ని కలిగించే భయంకరమైన రూపాన్ని కలిగిన ఈ దేవాలయం ప్రధాన దేవత చాముండేశ్వరి. ఈ దేవతను పార్వతి అని, శక్తి అని, దుర్గ అని అనేక రకాల పేర్లతో పిలుస్తుంటారు. మైసూరు మహారాజులు చాలా సంవత్సరాలుగా ఈ దేవతను పూజిస్తూ, కుల దేవతగా ఆరాధీస్తూ, ఈ దేవాలయాన్ని పోషిస్తూ ఈ దేవాలయ అభివృద్ధికి సహకరించారు. ఈ పుణ్యక్షేత్రాన్ని 12 వ శతాబ్దంలో హోయసల పాలకులు నిర్మించారని భావిస్తున్నారు. ఈ దేవాలయ గోపురాన్ని బహుశా 17 వ శతాబ్దంలో విజయనగర పాలకులు నిర్మించారు. 1659లో 3000 అడుగుల కొండ శిఖరానికి వెయ్యి మెట్లతో మెట్ల మార్గాన్ని ప్రారంభించారు. ఆలయం వద్ద అనేక నంది చిత్రాలు ఉన్నాయి. కొండ మీద 800 వ మెట్ల వద్ద ఒక చిన్న శివాలయం ముందు ఒక పెద్ద నల్లరాతి నంది విగ్రహం ఉంది. ఈ నంది విగ్రహం 15 అడుగుల ఎత్తుతో, 24 అడుగుల పొడవుతో ఉంది. ఈ నంది విగ్రహం మెడ చుట్టూ చాలా అందమైన గంటలు చెక్కబడి ఉన్నాయి. ఈ ఆలయానికి 1761-82 మధ్యకాలంలో మైసూరు సామ్రాజ్యాన్ని పరిపాలించిన ముస్లిం పాలకుడు హైదర్ అలీ చాముండేశ్వరి అమ్మవారికి చాలా ఆభరణాలు, వస్త్రాలు సమర్పించారు
స్వతంత్రం

స్వాతంత్ర్యం అనేది ఒకరు మరొకరిని ఇబ్బంది పెట్టకుండా తను ఇతరుల వలన ఇబ్బంది పడకుండా స్వేచ్ఛగా, హాయిగా, ఆనందంగా గడపడానికి లభించిన హక్కు. స్వాతంత్ర్యాన్ని స్వతంత్రం అని కూడా అంటారు. స్వతంత్రం అనేది ఒక వ్యక్తికే కాక దేశానికి సంబంధించినదై ఉంటుంది. స్వాతంత్ర్యం అనేది ఒక వ్యక్తికి లేదా రాష్ట్రానికి లేదా దేశానికి సంబంధించిన స్థితి, దీనిలో నివాసితులు, జనాభా లేదా దానిలో కొంత భాగం, దాని భూభాగంపై స్వయం-ప్రభుత్వం, సాధారణంగా సార్వభౌమాధికారాన్ని అమలు చేస్తారు. ఒక దేశం యొక్క స్వాతంత్ర్య దినోత్సవం యొక్క జ్ఞాపకార్థం ఒక దేశం అన్ని రకాల విదేశీ వలసవాదం నుండి విముక్తి పొందినప్పుడు జరుపుకుంటుంది; ఇతర దేశాల నుండి పాలనా పరమైన ఆదేశాలకు లోబడకుండా స్వేచ్ఛగా పాలింపబడుటకు నిర్మించబడటం అనేది స్వాతంత్ర్యం పొందటం. భారతదేశానికి 1947 ఆగస్టు 15 న స్వాతంత్ర్యం వచ్చింది. స్వాతంత్ర్యం అనేది స్వయం సమృద్ధి, స్వయంప్రతిపత్తి, బాహ్య నియంత్రణ లేదా ప్రభావం లేని స్థితిని సూచిస్తుంది. ఇది వ్యక్తులు, సమూహాలు లేదా దేశాలకు వర్తించవచ్చు, ఇది తరచుగా స్వేచ్ఛ, స్వీయ-నిర్ణయాధికారం, సార్వభౌమాధికారం వంటి భావనలతో ముడిపడి ఉంటుంది. స్వతంత్రంగా ఉన్న వ్యక్తులు తమ స్వంత నిర్ణయాలు తీసుకోగలుగుతారు, సహాయం కోసం ఇతరులపై ఆధారపడకుండా తమను తాము చూసుకోగలుగుతారు. వారు స్వీయ-విశ్వాసం, ఆత్మవిశ్వాసం యొక్క బలమైన భావాన్ని కలిగి ఉంటారు, ఇతరుల అభిప్రాయాలు లేదా పరిమితులచే వారు వెనుకబడి ఉండకపోవటం వలన వారు తరచుగా తమ లక్ష్యాలను సాధించడంలో మరింత విజయవంతమవుతారు. స్వతంత్రంగా ఉన్న సమూహాలు లేదా సంస్థలు ఒకే విధమైన స్వయంప్రతిపత్తి, స్వయం సమృద్ధిని కలిగి ఉంటాయి. బయటి శక్తుల నియంత్రణ లేదా ప్రభావానికి లోనుకాకుండా వారి స్వంత నిర్ణయాలు తీసుకోవడానికి, వారి స్వంత లక్ష్యాలను అనుసరించడానికి వారు స్వేచ్ఛగా ఉంటారు
వీడియో కెమెరా

విద్యుత్ ద్వారా చలన చిత్రాలను చిత్రీకరించడానికి ఉపయోగించే కెమెరాను వీడియో కెమెరా అంటారు. మొదట టెలివిజన్ పరిశ్రమ అభివృద్ధికి ఉపయోగించారు కాని నేడు వీడియోకెమెరా అన్ని సందర్భాలలో సర్వ సాధారణమైనది. ప్రారంభంలో జాన్ లోగీ బైర్డ్ ఈ వీడియో కెమెరాను ఉపయోగించాడు. 1930 సంవత్సరంలో బిబిసి ప్రయోగాత్మక ప్రసారాల కోసం ఎలక్ట్రానిక్ పరికరమయిన నిప్కో డిస్క్ ఆధారంగా ప్రయోగాలు జరిపారు. అన్ని ఎలక్ట్రానిక్ రూపకల్పనలు వ్లాదిమిర్ జ్వొరికిన్ యొక్క ఐకానోస్కోప్, ఫిలో టి వంటి వాటి వలె క్యాథోడ్ రే ట్యూబ్ ఆధారంగా రూపొందినవే. మొట్టమొదటి వీడియో కెమెరాలు మెకానికల్ నిప్కో డిస్క్ మీద ఆధారపడి ఉన్నాయి, 1910 - 1930 లలో ప్రయోగాత్మక ప్రసారాలలో ఉపయోగించబడ్డాయి. ఘన-స్థితి ఇమేజ్ సెన్సార్లకు ఆధారం మెటల్-ఆక్సైడ్-సెమీకండక్టర్ (MOS) టెక్నాలజీ, ఇది 1959 లో బెల్ ల్యాబ్స్‌లో MOSFET (MOS ఫీల్డ్-ఎఫెక్ట్ ట్రాన్సిస్టర్) యొక్క ఆవిష్కరణ నుండి ఉద్భవించింది. ఆధునిక వీడియో కెమెరాలు అనేక నమూనాలు, ఉపయోగాలను కలిగి ఉన్నాయి, ఇవన్నీ ప్రారంభ టెలివిజన్ కెమెరాలను పోలి ఉండవు. టెలివిజన్ కార్యక్రమాల కొరకు, సినిమా నిర్మాణం కొరకు ప్రొఫెషనల్ వీడియో కెమెరాలు ఉపయోగిస్తారు. 21 వ శతాబ్దపు వీడియో కెమెరాలు డిజిటల్ కెమెరాలు, ఇవి సిగ్నల్‌ను నేరుగా డిజిటల్ అవుట్‌పుట్‌గా మారుస్తాయి, ఇటువంటి కెమెరాలు తరచుగా చిన్నవిగా ఉంటాయి. ఇటువంటి వాటిని సిసిటివి భద్రతా కెమెరాలుగా ఉపయోగిస్తున్నారు. సిసిటివి భద్రతా కెమెరాల కంటే ఇంకా చిన్నవిగా ఉన్న కెమెరాలను కంప్యూటర్లలో వెబ్‌క్యామ్‌లుగా ఉపయోగించబడుతున్నాయి
ద్రవిడ విశ్వవిద్యాలయము

ద్రవిడ విశ్వవిద్యాలయం చిత్తూరు జిల్లా కుప్పంలో ఉంది. ద్రవిడ సంస్కృతులను, స్వభాషా, స్వజాతులను రక్షించుకోవడం, అభివృద్ధి పరచడం ఈ విశ్వ విద్యాలయ వ్యవస్థాపక లక్ష్యాలు. వ్యవస్థాపక లక్ష్యాల సాధన కోసం ఈ విశ్వ విద్యాలయం త్రిరాష్ట్ర కూడలి అయిన కుప్పంలో‌ 1997 అక్టోబరు 20న ప్రారంభింపబడింది. విశ్వవిద్యాలయ స్థాపన కోసం వెయ్యి ఎకరాల స్థలాన్ని ప్రభుత్వం కేటాయించింది. కంప్యూటర్‌ సైన్స్‌, సీడీఎల్‌పీ, చరిత్ర విభాగాలతో ప్రారంభమై 27 విభాగాలకు విస్తరించింది. ఇక్కడి వాతావరణం పల్లెటూరిని తలపించే విధంగా ఉంటుంది. ఇక్కడ ద్రవిడ భాష, సంస్కృతులపై విస్తృత పరిశోధనలు సాగుతున్నాయి. సంస్కృతి, భాష, చరిత్ర పరిరక్షణకు నాలుగు రాష్ట్రాల నుంచి 27 ద్రవిడ భాషల్లో అనేక వందల మంది పరిశోధకులు, పరిశోధనలకు వేదికగా నిలిచింది. వందల సంఖ్యలో గ్రంథాలు.. వేల సంఖ్యలో పరిశోధన పత్రాలు ప్రచురించి ద్రవిడ భాష, శాస్త్ర, జానపద కళలకు జీవం పోస్తోంది. ఇప్పటివరకు 500 మందికిపైగా విద్యార్థులు పీహెచ్‌డీ పట్టాలు అందుకున్నారు
గరుడ ముక్కు

మార్టీనియా డయాండ్రా గరుడ ముక్కు అనగా ఒక ఔషధ మొక్క. దీని విత్తనాలు గ్రద్ధ ముక్కు ఆకారంలో, కాండం రెండు చేతులు కలిసినట్లుగా ఉంటుంది. ఈ మొక్క శాస్త్రీయ నామం మార్టీనియా ఆన్యువా (Martynia Annua). దక్షిణ భారతదేశంలో ఉన్న ఎజెన్సీ నేలల్లో ఈ మొక్క ఎక్కువగా కనిపిస్తుంది. పంజాబీ, హిందీ భాషల్లో ఈ మొక్కను హతజోరి లేక హతజోడి అని అంటారు. సంస్కృతంలో ఈ మొక్కను కాకంగి, కకనస అనే పేర్లతో పిలుస్తారు. ఈ మొక్క ఆకుల రసం మూర్ఛ వ్యాధికి అద్భుతంగా ఉపయోగపడుతుంది. ఆకుల రసం నిద్రలేమికి, క్షయ, బొంగురు గొంతుకు, విషపురుగుల కాటుకు, గండమాలకు ఉపయోగపడుతుంది  2. విత్తనాల నుంచి తీసిన నూనెను తెల్లజుట్టుకు, దురదలకు, చర్మవ్యాధులకు వాడవచ్చును. మధ్యప్రదేశ్ ఏజన్సీ ప్రాంతాల్లో గిరిజనులు ఈ మొక్క కాండాన్ని తాంత్రిక, వశీకరణ చర్యలకు వాడుదురు.
ఎడ్ల గురవారెడ్డి

ఎడ్ల గురువారెడ్డి (Edla Guruva Reddy) ఆగష్టు 16, 1914న మెదక్ జిల్లా రామంచ గ్రామంలో జన్మించాడు. సిద్ధిపేట, హైదరాబాదులలో విద్యనభ్యసించాడు. సిటీ కాలేజీలో ఇంటర్మీడియట్, ఉస్మానియా విశ్వవిద్యాలయం నుంచి బీఏ, ఏంఏ పట్టాపొందాడు. గురువారెడ్డి ఉస్మానియా విశ్వవిద్యాలయంలో ఉన్నప్పుడే వందేమాతరం ఉద్యమం జరిగింది. ఇతను కూడా ఉద్యమంలో చురుగ్గా పనిచేశాడు. యూనివర్శిటీ నుంచి బహిషృతుడై నాగ్పూర్ లో చేరారు. నిషేధం తర్వాత మళ్ళీ హైదరాబాదు వచ్చి నిజాం నిరంకుశ పాలనకు, దాష్టీక రజాకార్లకు వ్యతిరేకంగా ఉద్యమించాడు.వరంగల్ జిల్లాలో ప్రముఖమైన భైరాన్ పల్లి సంఘటనలో ఇతను పాల్గొన్నాడు. మెదక్ జిల్లా విఠలాపూర్లో గురువారెడ్డి ప్రోత్సాహంతో 5వేల మంది జెండావందనం చేశారు. నిరంకుశ నిజాం ప్రభుత్వానికి వ్యతిరేకంగా జరిగిన విమోచనోద్యమంలో చురుగ్గా పాల్గొని, హైదరాబాదు భారతయూనియన్ లో కలిసిన పిదప కమ్యూనిస్టు పార్టీలో కొనసాగాడు. 1952లో హైదరాబాదు రాష్ట్ర శాసనసభకు ఎన్నికైనాడు.1958 లో విధానమండలికి ఎన్నికై 6 సం
క్రీస్తు శకం

క్రీస్తు శకం లేక క్రీస్తు శకానికి ఆరంభమును ఆంగ్లంలో Anno Domini అంటారు. ఆంగ్లంలో దీనిని మామూలుగా AD లేదా A.D. అని రాయడం లేదా పిలవడం జరుగుతుంది. తెలుగులో సా.శ. లేక క్రీస్తు శకం అని వాడడం జరుగుతుంది.
క్రీస్తు పూర్వం

పంచాంగాలలో కాని కేలండర్ లలో కాని కాల గమనాన్ని కొలవడానికి అనేక పద్ధతులు ఉన్నాయి. చరిత్రలో "ఏయే సంఘటనలు ఎప్పుడు జరిగాయి?" అనే ప్రశ్న వచ్చినప్పుడు ఒక నిర్ధిష్టమైన సంఘటనని ప్రమాణంగా తీసుకుని అక్కడ నుండి కాలగమనాన్ని లెక్క పెట్టవచ్చు. ఈ పద్ధతి ప్రకారం భారతదేశంలో శాతవాహన శకం లేదా శాలివాహన శకం వాడుకలోకి వచ్చేయి. ఇదే విధంగా వివిధ ప్రాంతాలలో వివిధ పద్ధతులు వెలిసేయి. పాశ్చాత్య దేశాలలో క్రైస్తవ మతం ప్రబలంగా ఉండబట్టి ఆయా సమాజాలలో ఏసు క్రీస్తు పుట్టిన సమయం నుండి క్రీస్తు శకం అని లెక్క పెట్టడం మొదలు పెట్టారు. క్రీస్తు పుట్టక మునుపు జరిగిన సంఘటనలని క్రీస్తు పూర్వం అని వెనక్కి లెక్కపెట్టడం మొదలు పెట్టారు. దీనిని ఆంగ్లంలో Before Christ అంటారు. ఆంగ్లంలో BC లేదా B.C. అని రాయడం లేదా పిలవడం జరుగుతుంది. తెలుగులో క్రీ.పూ లేక క్రీస్తు పూర్వం అని వాడడం జరుగుతుంది
మొగల్తూరు సంస్థానం

మొగల్తూరు కోట, పశ్చిమగోదావరి జిల్లాలో మొగల్తూరు మండలం, మొగల్తూరులో సా.శ.పూ. 1608 వ సంవత్సరంలో కర్నాటక రాష్ట్రంలో ధర్వాడ జిల్లా ఝల్లిగడ గ్రామానికి చెందిన గంగరాజు చే నిర్మించబడింది. ఇతడు సూర్యవంశానికి చెందిన వీరభాల్లాణుని వంశస్థుడు. వర్నాట దేశము (కర్నాటక) ను ఇతడు కొంతకాలం పాలించాడు. మొగల్తూరు సంస్థానం వారు ఇతడి వంశస్థులు. కౌండిన్య గోత్రానికి చెందిన మొగల్తూరు సంస్థానాధీశుల మతము విశిష్టద్వైతము. వీరు కృష్ణా జిల్లా కైకలూరు తాలూకాలోని కలిదిండి గ్రామంలో నివసించుట వలన ఆ గ్రామ నామము వీరి నూతన గృహనామమైనది. గంగరాజు వెనుక వంశజులలో 6 వ పురుషాంతము వారగు కలిదిండి రంగరాజు మొగల్తూరులో టంకశాల వేయించి తాలూకాలో తొమ్మిది కోటలు కట్టించాడు. అప్పటినుండి మొగల్తూరు రాచపట్టుగా కీర్తి గడించింది. కలిదిండి ప్రభువుల సంస్థానంగా ప్రసిద్ధికెక్కింది
తెలుగు పాటలు

తెలుగు భాషలో పాడిన పాటలను తెలుగు పాటలు అంటారు. డివిడిలు, మెమోరీకార్డ్స్, పెన్ డ్రైవ్స్
ఇస్మాయిల్ (కవి)

ఇస్మాయిల్ (మే 26, 1928 - నవంబర్ 25, 2003) కవి, అధ్యాపకుడు. మే 26, 1928 న నెల్లూరు జిల్లా కావలి పట్టణంలో జన్మించాడు. కాకినాడ, వాల్తేరు లలో విద్యాభ్యాసం చేశాడు. ఆంధ్ర విశ్వవిద్యాలయం నుండి బి.ఏ. (ఆనర్స్) పట్టా పుచ్చుకున్నాడు. కాకినాడ పి.ఆర్. కళాశాలలో ఫిలాసఫీ లెక్చరర్‌గా పనిచేసి ఆ తరువాత విజయవాడ ఎస్.ఆర్.ఆర్. అండ్ సి
ఆంధ్ర ప్రదేశ్ రాష్ట్ర సంగ్రహాలయం

తెలంగాణ రాష్ట్ర సంగ్రహాలయం లేదా హైదరాబాదు మ్యూజియం భారతదేశంలోని తెలంగాణ రాష్ట్ర రాజధాని హైదరాబాదు లోని ఒక ప్రాచీనమైన సంగ్రహాలయం. పురతత్వవేత్త హెన్రీ కోసెన్స్ 19 వ శతాబ్ద ప్రారంభంలో దీని స్థలం గూర్చి అన్వేషించారు. 1940 లలో నిజాం చే ఇది ప్రారంభించబడింది. త్రవ్వకాలలో లభించిన పురాతత్వ వస్తువులను పురాతన స్థలంలో ఉంచేవారు. 1952లో ఈ పురాతత్వ వస్తువులను ఈ సంగ్రహాలయానికి మార్చారు. ఈ సంగ్రహాలయం భారత పురాతత్వ సర్వే విభాగం చే నిర్వహింపబడుతున్నది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. 1930 సంవత్సరంలో VII మిర్ ఒస్మాన్ అలీఖాన్ మొదట తన కూతురి బొమ్మల కోసం నిర్మించినా, మూఢనమ్మకాల మూలంగా మ్యూజియంగా మార్చాడు. దీనిని తొలుత "హైదరాబాదు మ్యూజియం" అనేవారు. దీనిలో అజంతా చిత్రపటాలు, షాజహాన్ ముద్ర కలిగిన ఖురాన్ ప్రత్యేక ఆకర్షణలు. దీనిని 1960లో "ఆంధ్రప్రదేశ్ రాష్ట్ర ఆర్కియాలజీ మ్యూజియం"గా మార్చారు. ఆ తరువాత డా వైఎస్ఆర్ స్టేట్ మ్యూజియమ్ గా మార్చబడింది
పెరుగు రామకృష్ణ (కవి)

పెరుగు రామకృష్ణ (జననం 27 మే 1960), ప్రముఖ రచయిత, కవి. ఈయన ఇప్పటివరకూ 4 కవిత్త్వం పుస్తకాలు, 2 చిన్ని కథల పుస్తకాలు ప్రచురించారు. ఇతని కవితల్లో ఆంగ్లంలోని FLAMINGO అనే కవితల సంకలనం ప్రముఖమైనది. ఈయన UWA వారి Outstanding Intellectual of 21st Century ఇంకా రంజనీ కుందుర్తి నేషనల్ అవార్డ్, కజకిస్థాన్‌ సాహిత్య పురస్కారం తదితర బహుమానాలు కూడా గెలుచుకున్నారు. వీరు నిర్వర్తిస్తున్న ప్రభుత్వ ఉద్యోగం నుండి పదవీ విరమణ చేసారే కాని, వీరికి ప్రవృత్తిగా ఉన్న సాహిత్య రచన నుండి మాత్రం కాదు. పదవీ విరమణ సందర్భంగా (2018 నుంచి 2020) వీరు రాసిన కవిత్వాన్ని “దూదిపింజల వాన” శీర్షికతో కవితా సంపుటిని వెలువరిస్తున్నారు. అతను రచించిన ‘ఒక పరిమళభరిత కాంతిదీపం’ అనే కవితా సంపుటి మానవతావాద కవిత్వ విభాగంలో బ్రెజిల్ పురస్కారం లభించింది. పెరుగు రామకృష్ణ 27 మే 1960 న నెల్లూరు జిల్లాలో కమలమ్మ, వెంకటేశ్వర్లు దంపతులకు జన్మించారు. ఆయన తండ్రి పెరుగు వెంకటేశ్వర్లు పద్యకవి. ఆయన సోదరుడు ఫణికుమార్ కూడా ఆంగ్లం, తెలుగు భాషల్లో కవి.ఫణికుమార్ తన 27వ యేట మరణించాడు. రామకృష్ణ నెల్లూరు జిల్లా లోని జయంపు అనే చిన్న గ్రామంలో గల జిల్లా పరిషత్ ఉన్నత పాఠశాలలో పాఠశాల విద్యను పూర్తిచేసారు
అన్నదానం

అన్నదానం, అనేది రెండు పదాలతో రూపొందించబడింది,'అన్నం' అంటే ఆహారం, 'దానం' అంటే ఇవ్వడం లేదా దానం చేయడం. అన్నదానాన్ని వివిధ రకాల దానంలో 'మహాదానం' అంటారు.ప్రతి జీవికి ప్రశాంతమైన జీవితాన్ని గడపడానికి కొన్ని ప్రాథమిక అంశాలు అవసరం. బట్టలు, ఆశ్రయం వంటి అంశాలు జీవన నాణ్యతను ప్రభావితం చేస్తున్నప్పటికీ, ఆహారం లేకపోతే జీవితమే లేదు.అందుకే అన్నం పరబ్రహ్మ స్వరూపం అంటారు. అన్నం లేదా ఆహారం లేకపోతే ఏ ప్రాణి జీవించలేదు. ‘భూదానం’, ‘గోదానం’ (గోవుల దానం), ‘అర్థదానం’ (డబ్బు దానం) ఇవి అన్నీకూడా దానధర్మాలు కోవకే చెందుతాయి.ఇవి చేయాలంటే ఒక రకమైన ధనవంతులు లేదా సంపన్నులు మాత్రమే భరించగలిగే దాన రూపాలు.అన్నదానం అనేది నిత్యావసరాలతో బతికే సామాన్యుడు కూడా అన్నదానం చేయటానికి అవకాశం ఉంది. ఆకలి గొప్ప బాధ అని ప్రాచీన భారతదేశం జ్ఞానులు గుర్తించి చెప్పారు.ఆకలి అనేది అందరికీ వచ్చే వ్యాధి. దీనికి ఆహారం తప్ప మరే మందు లేదు
ఇంటర్నెట్ విజ్ఞాన సర్వస్వము

వరల్డ్ వైడ్ వెబ్ (ప్రపంచ World విశాల Wide అల్లికలవల Web - w.w.w) అనే ఇంటర్నెట్ ద్వారా సమస్త విజ్ఞానాన్ని అందించడాన్నే ఇంటర్నెట్ విజ్ఞాన సర్వస్వము అంటారు. ఇంటర్నెట్ ద్వారా ఉచిత విజ్ఞాన సర్వస్వాన్ని అందించేందుకు గల అవకాశాలను గుర్తించి 1993లో ఇంటర్ పీడియా ప్రతిపాదన చేసింది. ఇంటర్నెట్ ద్వారా విజ్ఞాన సర్వస్వాన్ని సామాజిక అవసరాల కోసం ఒక పద్ధతి ప్రకారం ప్రతి ఒక్కరికి అందేలా చేయవచ్చని దీని ఉద్దేశం. ఒక ప్రణాళిక ప్రకారం నడుస్తున్న ఈ ఆన్ ల నుంచి ప్రముఖ పాత్ర పోషించి విజ్ఞాన సర్వస్వాలను సైతం అధిగమించింది.ఒక ఈ ప్రాజెక్ట్ ప్రణాళిక దశను విడిచిపెట్టలేదు వరల్డ్ వైడ్ వెబ్ పెరుగుదల , అధిక-నాణ్యత సెర్చ్ ఇంజన్ల ఆవిర్భావం ఇప్పటికే ఉన్న విషయాల మార్పిడి ద్వారా అధిగమించబడింది. విద్యా సాఫ్ట్‌వేర్ మాదిరిగా కాకుండా , వెబ్‌సైట్ డేటాబేస్ను వెబ్ బ్రౌజర్ ద్వారా నవీకరించబడుతుంది. సమాచారాన్ని డిజిటలైజ్ చేయడం ద్వారా డేటాబేస్ ఉపయోగించబడుతుంది . పాత ముద్రిత ఎన్సైక్లోపీడియాస్ విషయంలో, ఉదాహరణకు, అవి పఠనాన్ని మెరుగుపరచడానికి లేదా వాటి కంటెంట్‌ను ఉదహరించడానికి సహాయపడతాయి. జనవరి 1995 లో, ప్రాజెక్ట్ గుటెన్‌బర్గ్ ఎన్సైక్లోపీడియా బ్రిటానికా యొక్క 11 వ ఎడిషన్ (1911) యొక్క ASCII వచనాన్ని ప్రచురించడం ప్రారంభించాడు , కాని పద్ధతులపై విభేదాలు మొదటి వాల్యూమ్ తర్వాత పనిని నిలిపివేసాయి. ట్రేడ్మార్క్ కారణాల వల్ల ఇది ప్రాజెక్ట్ గుటెన్‌బర్గ్‌లో ప్రచురించబడింది
ది హన్స్ ఇండియా

ది హన్స్ ఇండియా ఒక ఇంగ్లీష్ దినపత్రిక. 2011 జూలై 15న హైదరాబాద్‌లో ప్రారంభించారు. హైదరాబాద్‌తో పాటూ, విశాఖపట్టణం, విజయవాడ, వరంగల్, తిరుపతిలలో దీనికి ఎడిషన్‌లు ఉన్నాయి. హెచ్ ఎం టివి వ్యవస్థాపక ప్రధాన సంపాదకులు కె రామచంద్రమూర్తి దీనికి కూడా వ్యవస్థాపక ప్రధాన సంపాదకులు. ప్రస్తుతం వి రాము శర్మ ఈ పత్రికకు ప్రధాన సంపాదకునిగా వ్యవహరిస్తున్నాడు. ది హన్స్ ఇండియా, హెచ్ ఎమ్ టివి లను హైదరాబాద్ మీడియా హౌజ్ లిమిటెడ్ ప్రమోట్ చేస్తోంది. కపిల్ గ్రూప్ యజమాని కె వామన రావు దీనికి అధ్యక్షులు. దేశ వ్యాప్తంగా పాత్రికేయులు, విశ్లేషకులు ఇందులు వ్యాసాలు రాస్తున్నారు. కపిల్ గ్రూప్ మీడియా బాధ్యతలు చూస్తున్నపుడు తెలుగు ఎడిటర్ కొండుభట్ల రామచంద్ర మూర్తి గారి మస్తిష్కంలో మొగ్గతొడిగిన ఆలోచనే 'ది హన్స్ ఇండియా. దినపత్రిక సంపాదకుడు వి రాము శర్మ ప్రచురణకర్త శ్రీ. హనుమంతరావు కె . కాలమిస్టులలో పాత్రికేయులు మాడభూషి శ్రీధర్, ఐ
కుమారస్వామి రాజా

పూసపాటి కుమారస్వామి రాజా ఉమ్మడి మద్రాసు రాష్ట్ర ముఖ్యమంత్రిగా, ఒడిషా గవర్నరుగా పనిచేసారు. శ్రీమతి ముత్తమ్మాళ్, శ్రీ సంజీవి రాజు దంపతులకు 1898 జూలై 8 వ తేదీన రాజపాళయంలో కుమారస్వామి రాజా జన్మించారు. తల్లి దాట్ల వారి ఆడపడుచు. తండ్రి స్వగ్రామం కృష్ణా జిల్లాకు చెందిన పూసపాడు గ్రామం. చిన్నవయసులోనే తల్లిదండ్రులను పోగొట్టుకున్న రాజాను తన మేనత్త అయిన గొట్టుముక్కల మంచమ్మ పెంచి పెద్దచేశారు. రౌలట్ చట్టాన్ని నిరసించి ప్రజలను సత్యాగ్రహానికి జాగృతం చేసేందుకు వచ్చిన మహాత్మాగాంధీని దర్శించి, ఆయన ఆకర్షణ శక్తికి మంత్రముగ్ధులయ్యారు. అనాటి నుండి దేశ సేవా రంగంలోకి దిగాడు. హోంరూల్ ఉద్యమంలో చురుగ్గా పాల్గొన్న రాజా కాంగ్రెస్ పార్టీ ఆదర్శాలను, లక్ష్యాలను పటిష్ఠం చేశారు. అనేక బ్యాంకులకు డైరెక్టరు, అధ్యక్ష పదవులను చేపట్టి సహకార ఉద్యమానికి పాటు పడ్డారు. బ్రిటిషు పాలనలో కొంత కాలం జైలు జీవితం గడిపారు. కొంతకాలం పార్లమెంటు సభ్యుడిగా ఉన్న కుమారస్వామి రాజా టంగుటూరి ప్రకాశం పంతులు ముఖ్యమంత్రిగా ఉన్న హయంలో వ్యవసాయ శాఖను నిర్వహించారు. కుమారస్వామి రాజా 1949 ఏప్రిల్ లో ఉమ్మడి మద్రాసు రాష్ట్ర ముఖ్యమంత్రిగా పదవీ బాధ్యతలు స్వీకరించి,1952 వరకూ ఎన్నో ప్రజాహిత కార్యక్రమాలు చేపట్టారు
లారీ సాంగర్

ఇంటర్నెట్ విజ్ఞాన సర్వస్వము అయిన వికీపీడియాకు సంపాదకుడు లారీ సాంగర్. లారెన్స్ మార్క్ "లారీ" సాన్గెర్ (జూలై 16, 1968 న జన్మించారు  ) ఒక అమెరికన్, ఒక మాజీ వేదాంతం లెక్చరర్ / అసిస్టెంట్ ప్రొఫెసర్, వికీపీడియా యొక్క సహ వ్యవస్థాపకుడు, సిటిజెన్డియం స్థాపకుడు . యాంకెరేజ్, అలాస్క లో పెరిగిన ఆయనకు వేదాంతంలో చిన్న వయస్సు నుండి ఆసక్తి ఉంది. సాన్గెర్ 1991 లో రీడ్ కాలేజ్ నుంచి తత్వశాస్త్రంలో బ్యాచిలర్ ఆఫ్ ఆర్ట్స్, 2000 లో ఒహియో స్టేట్ యూనివర్శిటీ నుంచి డాక్టరెట్ అందుకొనారు . అతని తాత్విక అధిక పని దృష్టి సారించిన జ్ఞానమీమాంస, విజ్ఞాన సిద్ధాంతం. ఆయన వివిధ ఆన్లైన్ ఎన్సైక్లోపీడియా ప్రాజెక్టుల అభివృద్ధిలో పాల్గొనారు. అతను నుపెడియాకు మాజీ ప్రధాన సంపాదకుడు, దాని తదుపరి వికీపీడియాకు ముఖ్య నిర్వాహకుడు (2001-2002),, సిటిజెన్డియానికి వ్యవస్థాపక ప్రధాన సంపాదకుడు. నుపెడియాలో తన స్థానం నుంచి ఆయన వ్యాసం అభివృద్ధి ప్రక్రియను మొధలు పెటారు. సాన్గెర్ ఒక వికీని అమలు చేయాలని ప్రతిపాదించారు, ఆ ప్రతిపాదన వికీపీడియా యొక్క సృష్టి నేరుగా దారితీసింది. మొదట్లో వికీపీడియా నుపెడియాకు అనుసంబంధిత ప్రాజెక్టు లాగ మొదలైంధి. అతను మొదట్లో వికీపీడియా కమ్యూనిటీకి నాయకుడు , పలు ప్రధాన విధానాలకు ఏర్పాటు చేసారు. ఆయన సిటిజెన్డియం, ఒక ప్రత్యామ్నాయ వికీ ఆధారిత ప్రాజెక్టు ప్రారంభించారు
సంఖ్యావాచకము

దైనందిన జీవితంలో ప్రతీ విషయం పరిమాణాత్మకంగా చెప్పడం కద్దు. పరిమాణంలో తెలియ చేయడానికి కొలత ఉండాలి. సంఖ్య, కొలమానానికి ఉపయుక్తమయ్యే సాధనం. ప్రతి భాషలో సంఖ్యలున్నాయి. అదే విధంగా తెలుగు భాషలో కూడా సంఖ్యలున్నాయి. కాగా, అరబిక్ సంఖ్యలను అంతర్జాతియంగా వాడుతున్నారు. తెలుగు, అరబిక్ సంఖ్యలు క్రింద చూపబడినవి. భారత విధానంలో సంఖ్యలను ఒకట్లు, పదులు, వేలు, వందలు, పది వేలు, లక్ష, పది లక్షలు, కోట్లు అని చదివతే, అంతర్జాతియ విధానంలో ఒకట్లు, పదులు, వందలు, వేలు, పది వేలు, వంద వేలు, మిలియన్ అని చదువుతారు. వంద వేలు ఒక లక్ష అయితే, వేయి వేలు మిలియన్. పది లక్షలు ఒక మిలియన్. నూరు లక్షలు కోటి లేదా పది మిలియన్లు ఒక కోటి. వేయి మిలియన్లు ఒక బిలియన్
పనామా

పనామా (/ˈpænəmɑː/ ( listen) PAN-ə-mah; స్పానిష్: [Panamá] Error: {{Lang}}: text has italic markup (help)), అధికారికంగా పనామా గణతంత్రం (స్పానిష్: [República de Panamá] Error: {{Lang}}: text has italic markup (help) [reˈpuβlika ðe panaˈma]), మధ్య అమెరికాలోని దేశం. ఇది దక్షిణ అమెరికా, ఉత్తర అమెరికా ఖండాలను కలుపుతున్న సన్నని భూభాగం. దీనికి కోస్టారికా, కొలంబియా సరిహద్దు దేశాలు. ఈ దేశపు రాజధాని పనామా నగరం. ఈ ప్రాంతంలో స్పానిష్ 16వ శతాబ్దం నుండి నివసించగా, 1821 సంవత్సరంలో స్పెయిన్ దేశంతో సంబంధాలు త్రెంచుకొని గ్రాన్ కొలంబియా గణతంత్రం సమాజంలో చేరింది. అమెరికా సంయుక్త రాష్ట్రాలకు చెందిన ఆర్మీ ఇంజనీర్లు 1904, 1914 మధ్య కాలంలో పనామా కాలువను నిర్మించారు. 1977 లో కీలకమైన ఈ కాలువను పూర్తిగా పనామా దేశానికి అందజేశారు. పనామా కాలువ ద్వారా లభిస్తున్న పన్ను పనామా జి.డి.పి.లో ప్రధానపాత్ర వహిస్తుంది. మద్య అమెరికాదేశాలలో పనామా 4వ ఆర్థికశక్తిగా, అభివృద్ధి చెందుతున్న ఆర్థికరంగాలలో పనామా ఆర్థికరంగం ఒకటి
భారత రాజ్యాంగ సవరణల జాబితా

2018 జనవరి నాటికి, భారత రాజ్యాంగంలో 123 సవరణ ప్రతిపాదనలు, 101 సవరణ చట్టాలు జరిగాయి. మొట్టమొదటి సవరణను1950 లో ప్రవేశపెట్టారు. భారత రాజ్యాంగంలో మార్పులకు సంబంధించి రాజ్యాంగంలోనే 368వ అధికరణ పొందుపరచబడింది. ఈ అధికరణ ప్రకారం రెండు విధాల సవరణలు చేయవచ్చు. 2012 జనవరి 12 నాటికి భారతదేశం రాజ్యాంగలో 97 సవరణలు జరిగాయి. ఆర్టికల్స్ 31A, 31B. షెడ్యూల్ 9. 👉103 వ సవరణ చట్టం :EWS RESERVATION కొరకు 👉104 వ రాజ్యాంగ సవరణ చట్టం :SC, ST లకు లోకసభ, అసెంబ్లీ రిజర్వేషన్ ను 70-80 సంవత్సరాలకు పెంపు, ఆంగ్లో ఇండియన్ రిజర్వేషన్ తొలగింపు 👉105 వ సవరణ చట్టం :SEWS (సామజికంగా ఆర్థికంగా వెనుకపడిన తరగతులు ) జాబితా గుర్తింపు కొరకు, రాష్ట్రాలకు అధికారం పునరుద్దరణ
అంతర్జాతీయ ఉపాధ్యాయుల దినోత్సవము

ప్రపంచ ఉపాధ్యాయుల దినోత్సవం, ప్రపంచ వ్యాప్తంగా ప్రతి సంవత్సరం అక్టోబరు 5న ఉపాధ్యాయులు విద్యార్థుల సమక్షంలో విద్యాలయాలలో వేడుకగా నిర్వహిస్తారు. ప్రపంచ ఉపాధ్యాయుల దినోత్సవాన్ని 1994వ సంవత్సరం నుండి అక్టోబరు 5 నుండి జరుపుచున్నారు. అంతర్జాతీయ విద్యా వైజ్ఞానిక సాంస్కృతిక సంస్థ (యునెస్కో) 1966 సెప్టెంబర్‌ 21 నుండి 15 రోజుల పాటు పారిస్‌లో ఉపాధ్యాయుల పరిస్థితిపై ప్రత్యేకంగా అంతర్జాతీయ సదస్సు నిర్వహించింది. అనేక దేశాలు, ఐక్యరాజ్యసమితి, అంతర్జాతీయ కార్మిక సంస్థ, వివిధ ప్రభుత్వేతర సంస్థల ప్రతినిధులు పాల్గొన్న ఆ సదస్సు ఉపాధ్యాయుల హోదా పెంచడానికి వారి హక్కులు, బాధ్యతలకు సంబంధించి కొన్ని నిర్దిష్ట సిఫారసులతో సమగ్రమైన పత్రాన్ని ఆమోదించింది. 'స్టేటస్‌ ఆఫ్‌ ది టీచర్స్‌' పత్రాన్ని ఆమోదించిన అక్టోబరు 5న ప్రపంచ ఉపాధ్యాయ దినోత్సవంగా నిర్వహించి, సదరు సిఫార్సుల అమలును ప్రతిఏటా సమీక్షించాలని నిర్ణయించింది. ఈ రోజున ఒక విద్యా సంస్థలో పనిచేసే ఉపాధ్యాయులు లేక పలు విద్యాసంస్థలలో పనిచేసే ఉపాధ్యాయులు ఒకచోట సమావేశమై తమ భవిష్యత్ తరాలకు కావలసిన ఏర్పరుచుకోవాల్సిన పలు అంశాలపై చర్చిస్తారు. ఇందుకోసం తమ అందరి మద్దతుతో హామీలను పొందేందుకు సన్నద్ధమవుతారు. ప్రపంచ ఉపాధ్యాయుల దినోత్సవంనే కొన్ని దేశాలలో జాతీయ ఉపాధ్యాయుల దినోత్సవంగా జరుపుకుంటున్నారు.
శివకాశి

భారతదేశం యొక్క తమిళనాడు రాష్ట్రంలోని విరుదునగర్ జిల్లాలో గల శివకాశి ఒక క్రియాశీలక పట్టణం, మునిసిపాలిటీ. శివకాశికి 600 ఏళ్ల చరిత్ర ఉంది. 14 శతాబ్దం నుంచే ఈ నగరం ఉంది. హిందువుల పవిత్ర క్షేత్రం కాశీ ఉత్తరాదిన ఉండగా.. దక్షిణాదిన రెండు కాశీలు ఏర్పాటయ్యాయి. వాటిలో ఒకటి తెన్ కాశీ కాగా మరోటి శివకాశి. ఇవి రెండూ తమిళనాడులోనే ఉన్నాయి. శివకాశి మదురైకి దక్షిణాన ఉంది. 14వ శతాబ్దంలో హరికేసరి పరాక్రమ పాండియన్ ఈ ప్రాంతాన్ని పాలించేవాడు. ఆయన వారణాసిలో శివుడిని దర్శించుకొని అక్కడి నుంచి శివలింగాన్ని తీసుకొచ్చాడు. దీన్ని తాను ఉంటున్న తెన్ కాశిలో ప్రతిష్ఠించాలని భావించాడు
చెరుకూరి సుమన్

ఈనాడు గ్రూపు సంస్థల అధినేత చెరుకూరి రామోజీరావు రెండవ కుమారుడు చెరుకూరి సుమన్ (1966 - 2012) బుల్లితెర రచయితగా, నటుడిగా, దర్శకుడిగా, చిత్రలేఖకుడిగా, ఉషాపరిణయం చిత్ర నటుడిగా తెలుగువారికి సుపరిచితుడు. సుమన్ (మంచిమనసు) తన పేరుకు తగ్గట్టే జీవిత చరమాంకంలో కూడా తన ప్రతిభను కనపరస్తూ కళారంగానికి సేవలందిస్తూనే అస్తమించాడు. సుమన్ 1966 డిసెంబర్ 23వ తేదీన జన్మించాడు. ఆయన ఉషోదయా ఎంటర్‌ప్రైజెస్ మేనేజింగ్ డైరెక్టర్‌గా వ్యవహరించాడు. ఆయన హైదరాబాద్ పబ్లిక్ స్కూల్లో చదువుకున్నారు. నిజాం కళాశాలలో బిఎ, ఉస్మానియా విశ్వవిద్యాలయంలో బిసిజె చేశాడు. మాస్టర్స్ చేసేందుకు అమెరికా వెళ్లాడు. ఈనాడు దినపత్రికలో ఇంటర్న్‌షిప్ తో ప్రారంభమై, సెంట్రల్ డెస్క్‌, సంపాదకీయ పేజీకి వ్యాసాల బాధ్యతలు నిర్వర్తించాడు. సుమన్ మేనేజింగ్ డైరెక్టర్‌గా 1995 ఆగస్టు 27వ తేదీన ఈటీవీ ప్రారంభమైంది. అంతరంగాలు, లేడీ డిటెక్టివ్, స్నేహ, ఎండమావులు, కళంకిత వంటి ధారావాహికలకు ఆయన కథ, మాటలు, స్క్రీన్‌ప్లే, సమకూర్చాడు. కేవలం టీవీ చానెల్ నిర్వహణతో బాటు సృజనాత్మక విభాగాల్లోనూ పనిచేశాడు. భాగవత గాథ ఆధారంగా నిర్మించిన ఉషా పరిణయం చిత్రంలో సుమన్ శ్రీకృష్ణుడిగా నటించిటమే కాక దర్శకత్వం వహించాడు
కుసుమ ధర్మన్న

కుసుమ ధర్మన్న (క్రీ, శ 1884-1946) తొలి దళిత కవి, వ్యాసకర్త, వక్త. జయభేరి పత్రిక సంపాదకుడు. ఉద్యమకారుడు. వృత్తి రీత్యా ఆయుర్వేద వైద్యుడు. సాహితీ కోవిదుడు. ఆంగ్ల-ఆంధ్ర భాషల్లో పండితుడు. "మాకొద్దీ నల్లదొరతనం" గేయరచయితగా ప్రసిద్ధుడు. కుసుమ ధర్మన్న 1884లో రాజమహేంద్రవరంలోని లక్ష్మివారపు పేటలో వ్యవసాయ కూలీలైన కుసుమ వీరాస్వామి, నాగమ్మ దంపతులకు జన్మించాడు. ఇతడు ఆదిఆంధ్ర జూనియర్ ఎలిమెంట్ స్కూలులో 5వ తరగతి వరకు చదివాడు. తరువాత థర్డ్ ఫారం చదివి ఆయుర్వేదంలో వైద్య విద్వాన్ పట్టా పొందాడు. ఇతడికి తెలుగు, సంస్కృతము, ఆంగ్లము, హిందీ, ఉర్దూ భాషలలో ప్రావీణ్యం ఉంది. చదువుకునే రోజుల్లోనే సంఘసంస్కరణ అభిలాష కలిగి కందుకూరి వీరేశలింగం చేత ప్రభావితుడైనాడు
సుడిగాడు

సుడిగాడు 2012 లో భీమనేని శ్రీనివాసరావు దర్శకత్వంలో వచ్చిన హాస్య చిత్రం. అరుండతి మూవీస్ పతాకంపై చంద్రశేఖర్ డి రెడ్డి నిర్మించాడు. సిఎస్ అముధన్ తొలి తమిళ చిత్రం తమిజ్ పాదానికి రీమేక్ ఇది.  ఈ చిత్రంలో అల్లరి నరేష్, మోనాల్ గజ్జర్ ముఖ్య పాత్రల్లో నటించారు.   ఈ చిత్రంలో తండ్రీ కొడుకులుగా అల్లరి నరేష్ ద్విపాత్రాభినయం చేసాడు.  ఈ చిత్రం 2012 ఆగస్టు 24 న విడుదలైంది.  కామేష్ ( అల్లరి నరేష్ )కు, అతని భార్య ( హేమా ) కూ సిక్స్ ప్యాక్ బాడీతో జన్మించిన డైనమిక్, శక్తివంతమైన శిశువుకు జన్మనిస్తారు. శిశువు జన్మించినప్పుడే, తిక్కల్ రెడ్డి ( జయ ప్రకాష్ రెడ్డి ) శిశువు గదిలోకి పరిగెత్తే తన శత్రువును వెతుక్కుంటూ విలన్ గా వస్తాడు. ఆ శత్రువు తనను రక్షించమని దేవుడిని ప్రార్థిస్తూ ఆ గదిలో దాక్కుంటాడు. ఈ శిశువు మూత్రవిసర్జన చేస్తే, అది చాలాదూరం పారి, తిక్కల్ రెడ్డి అనుచరులు జారిపడి, అతడి పెద్ద కొడుకు మరణానికి దారితీస్తుంది. అతను శిశువుకు శత్రువు అవుతాడు. రెడ్డి నుండి శిశువును కాపాడటానికి, కామేష్ బిడ్డను తన తల్లి ( కోవై సరాలా ) కి ఇచ్చి, హైదరాబాదు పంపించేస్తాడు